|  |  |
| --- | --- |
| [Fornavn og efternavn]  [Vej og nr.]  [postnr. og by] |  |

Direktørkontrakt

Du ansættes som direktør den [dato] hos [virksomhedens navn, adresse].

1. **Arbejdssted**

Arbejdet skal udføres fra [virksomhedens adresse/angiv evt. anden adresse].

[Der vil derudover være arbejde, der skal udføres fra forskellige adresser i Danmark].

1. **Arbejdsopgaver**

Du har det overordnede ansvar for [den daglige drift, økonomi, budgetplanlægning mv.] af [virksomhedens navn].

Du har pligt til at påtage dig [alle opgaver, som er nødvendige for selskabets drift/anden beskrivelse] samt til enhver tid varetage [virksomhedens navn] interesser på bedste vis.

1. **Arbejdstid**

Under hensyntagen til stillingens særlige karakter, er der ikke aftalt nogen højeste arbejdstid.

Du tilrettelægger selv din arbejdstid på alle ugens dage inklusive weekender og helligdage samt i døgnets 24 timer.

1. **Løn**

Din månedsløn udgør kr. […]. Lønnen udbetales månedsvis bagud og er til udbetaling den sidste hverdag i måneden.

1. **Ferie**

Du er ikke omfattet af ferieloven. Du har ret til 5 ugers ferie med din sædvanlige løn i ferieåret fra 1. maj til 30. april.

1. **Opsigelse**

Arbejdsforholdet kan fra begge parters side opsiges med [antal måneder] varsel med ophør til udgangen af en måned.

Enhver opsigelse skal ske skriftligt og være modparten i hænde senest den sidste hverdag i måneden. Fratrædelse sker til udgangen af en måned.

1. **Overenskomst**

Arbejdsforholdet er ikke omfattet af en overenskomst.

1. **Sygdom**

Du får din sædvanlige løn under sygdom.

1. **Øvrige forhold**
2. **Tavshedspligt**

Du har tavshedspligt med hensyn til, hvad du erfarer i forbindelse med udførelsen af dit arbejde. Tavshedspligten vedvarer efter arbejdsforholdet er ophørt.

Brydes tavshedspligten er vi berettiget til at kræve erstatning for eventuelle tab.

1. **Alkohol eller euforiserende stoffer**

Indtagelse af alkohol eller euforiserende stoffer i arbejdstiden eller umiddelbart før, må ikke finde sted.

Overtrædelse betragtes som grov misligholdelse af arbejdsforholdet og kan medføre bortvisning.

1. **Personoplysninger**

Du har pligt til at holde os underrettet om dit bankkontonummer og din adresse.

1. **Beskyttelse af persondata**

Vi gør dig opmærksom på, at personaleadministration i et vist omfang nødvendiggør indsamling, registrering, anvendelse og videregivelse af personoplysninger, og at [virksomheden] behandler personoplysninger i overensstemmelse med sådanne almindelige formål.

[Virksomheden] behandler således CPR-nummer til entydig medarbejderidentifikation til brug for lønudbetaling, e-indkomstregistrering og skatteindeholdelse. [Virksomheden] behandler endvidere oplysninger om ferie og fravær, om graviditet og barsel, om arbejdsrelateret transport, om arbejdsmæssige resultater, om arbejdsmiljømæssige emner, om tjenstlige forseelser m.v.

De nævnte oplysninger behandles på grundlag af de lovgivnings- og arbejdsretlige forpligtelser, der påhviler [virksomheden]. Oplysningerne opbevares så længe, som formålet med de enkelte kategorier tilsiger. Du kan få indsigt i de oplysninger, som [virksomheden] behandler, og du er berettiget til at kræve forkerte oplysninger rettet. Klager over [virksomhedens] behandling af oplysninger kan, efter forgæves at have været forelagt [virksomheden], indgives til Datatilsynet.

1. **Underskrifter**

Direktørkontrakten er udarbejdet i 2 enslydende eksemplarer.

Det ene eksemplar bliver opbevaret af [virksomhedens navn] det andet er udleveret til [Direktørens navn].

|  |  |  |
| --- | --- | --- |
| Dato: |  | Dato: |
| [Formanden for bestyrelsen/ejerens navn] |  | [Direktørens navn] |